Nova srpska politička misao (NSPM) sprovela je "novogodišnje" istraživanje o predstojećim gradskim izborima u Beogradu koji bi trebalo da budu održani u martu, ali i o drugim političkim i društvenim pitanjima.

Istraživanje je rađeno u Beogradu od 24. decembra 2017. do 4. januara 2018. godine na reprezentativnom uzorku (teren-telefon 2:1) od 1.200 ispitanika a objavljeno je u najnovijem broju nedeljnika Vreme.

Izvor: N1

Za koga biste glasali na gradskim izborima ako bi bile ponuđene sledeće liste i koalicije?



NSPM navodi da su sledeći rezultati bez 25 odsto neopredeljenih.

- Siniša Mali ili drugi kandidat koga predlaže koalicija SNS-SPS-PUPS-JS Aleksandar Vučić-Ivica Dačić - 39,8 odsto

- Dragan Đilas koga predlaže koalicija "Za Beograd": PSG-Saša Janković, Narodna stranka-Vuk Jeremić, "Levica" - Borko Stefanović, Pokret za preokret - Janko Veselinović, SDS - Boris Tadić - 23, 8 odsto

- Aleksandar Šapić koga predlaže lista "Za naš grad" - 18,6 odsto

- Luka Maksimović koga predlaže lista "Beli Preletačević" - 5,3 odsto

- Kandidat koga predlaže koalicija "Dveri" - Boško Obradović, DJB - Saša Radulović - 4,4 odsto

- Miljan Damjanović koga predlaže lista SRS - Vojislav Šešelj - 3,1 odsto

- Dragan Šutanovac koga predlaže lista DS-Nova Stranka-Zoran Živković - 2,5 odsto

- Kanidat koga predlaže lista "Ne davimo Beograd" - 1,4 odsto

Na pitanje ko je bio bolji gradonačelnik Siniša Mali ili Dragan Đilas, građani su glasali za Malog u odnosu 34,6 odsto prema 29,1 odsto koji su se opredelili za Đilasa dok nema stav 36,3 odsto ispitanika.

Na izbore bi sigurno izašlo 60,3 odsto ispitanih, "možda" je kao odgovor označilo 13,9 odsto njih. Sigurno neće izaći 13,9 procenta ispitanih a ne zna 10,6 odsto njih.

Na pitanje da li je njihov materijalni položaj danas bolji ili gori nego pre četiri godine, 42,5 odsto ispitanih je odgovorilo da je sada gore, 36,2 procenta njih je navelo da živi isto kao i pre četiri godine a 19,8 odsto njih navelo da sada živi bolje